[ca] Aquest projecte consisteix en el disseny d'una comunitat energètica i el sistema de monitoratge i control per a un Polígon d'Activitat Econòmica. Una comunitat energètica és una agrupació d'entitats (ciutadans, administracions o petites i mitjanes empreses) orientada a obtenir beneficis ambientals i econòmics per als seus socis duent a terme actuacions en el camp de la generació i distribució d'energia. La forma més habitual de comunitat energètica és la generació fotovoltaica d'autoconsum compartit, que és el cas estudiat en aquest projecte. Per al disseny de la comunitat energètica, s'ha analitzat la viabilitat d'instal·lar panells fotovoltaics a cadascuna de les cobertes dels membres de la comunitat i s'ha simulat quina energia es produiria. Amb l'energia produïda, s'han proposat estratègies per justificar el repartiment de l'energia generada entre els seus membres. Com a cas d'estudi, s'han fet servir dades de consum d'energia de la Universitat Politècnica de Catalunya (UPC). Pel que fa al sistema de monitoratge i control, s'ha experimentat amb la instal·lació fotovoltaica de l'edifici GAIA (TR14) de la UPC. S'han utilitzat uns controladors que poden comunicar-se amb els inversors fotovoltaics per captar les dades de generació d'energia i consum de l'edifici i poden gestionar sensors i actuadors, tot i que la seva finalitat principal és la captació de dades, que són emmagatzemades a una base de dades. Les dades emmagatzemades poden ser consultades en temps real des d'una aplicació de monitoratge desenvolupada en el marc d'aquest projecte, la qual permet visualitzar dades actuals i històriques de tots els edificis que formen part de la comunitat energètica, programar alarmes i consultar informació de fonts externes. Finalment, s'ha fet un estudi detallat del benefici ambiental de la instal·lació de panells fotovoltaics, tenint en compte les emissions de cada font d'energia considerant el seu cicle de vida.

[en] This project consists of the design of an energy community and its control and monitoring system for an industrial park. An energy community is an aggrupation of entities (citizens, administrations or small enterprises) aimed at gaining environmental and economic benefits for its members by making interventions in the field of energy generation and distribution. The most common form of energy community is shared self-consumption of photovoltaic generation, which is the case study for this project. For the design of the energy community, the feasibility of installing photovoltaic panels has been analyzed for each energy community member's rooftop, and the generated energy has been simulated. With the energy produced, different strategies for its distribution among its members have been proposed. As a case study, Universitat Politècnica de Catalunya's (UPC) consumption data has been used. Regarding the control and monitoring system, experimentation has been conducted using UPC GAIA building's (TR14) solar installation. The selected controllers can communicate with the photovoltaic inverters to gather energy generation and consumption data from the building and handle sensors and actuators, even though their main goal is data acquisition, which is stored in a database. The stored data can be accessed in real-time from a monitoring application developed within this project, which allows users to view current and historical data of all the buildings that are part of the energy community, set up alarms and request information from external entities, such as the electricity market or the state meteorological agency. Finally, a detailed environmental study of the panels' installation has been conducted, considering the emissions from each energy source regarding their whole life cycle.